Държавен вестник, бр. 88, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  88
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 13
от 27 октомври 2005 г.
за условията и реда за подаване на досиета
и упражняване на контрол на съответстви-
ето на географски означения на земеделски
и хранителни продукти
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се уреждат условията
и редът за подаване на досиета за вписване на
географски означения на земеделски и храни-
телни продукти в Европейския регистър на
защитените географски означения на земедел-
ски и хранителни продукти, както и контро-
лът за съответствието на земеделските и хра-
нителните продукти със защитени географс-
ки означения.
Чл. 2. За вписване в Европейския регистър
на защитените географски означения на земе-
делски и хранителни продукти се предлагат
географски означения на:
1. продукти, предназначени за консумация
от човека, посочени в приложение № 1;
2. хранителни продукти, посочени в прило-
жение № 2;
3. други земеделски продукти, посочени в
приложение № 3.
Г л а в а  в т о р а
УСЛОВИЯ ЗА ПОДАВАНЕ НА ДОСИЕТА
Чл. 3. (1) Група от производители на земе-
делски или хранителен продукт може да подаде
заявление-спецификация за вписване на геог-
рафско означение на продукта.
(2) Група от производители е дружество на
двама или повече производители на земеделс-
ки или хранителен продукт, учредено по Закона
за задълженията и договорите (ЗЗД), Търговс-
кия закон (ТЗ) или Закона за кооперациите (ЗК),
или сдружение по Закона за юридическите лица
с нестопанска цел (ЗЮЛНЦ).
(3) По изключение, заявление-спецификация
за вписване на географско означение на земе-
делски или хранителен продукт може да подаде
и физическо или юридическо лице, когато е
единствен производител на земеделския или
хранителен продукт към момента на подаване
на заявлението.
Чл. 4. (1) Досие за вписване на наименова-
ние за произход на земеделски или хранителен
продукт се подава за наименование на район
или определена местност, използвано за озна-
чаване на земеделския или хранителен продукт,
който:
1. се произвежда, преработва и приготвя
изцяло там, и
2. чието качество или характеристики се
дължат предимно или изключително на геог-
рафската среда, включваща природни и човеш-
ки фактори.
(2) Досие за вписване на наименование за
произход може да се подаде и за традиционно
по своя характер географско или негеографско
наименование на земеделски или хранителен
продукт, който:
1. произхожда от определено географско
място, и
2. отговаря на изискванията по ал. 1, т. 1 и 2.
(3) Досие за вписване на наименование за
произход може да се подаде и за географско
наименование на земеделски или хранителен
продукт, при чието производство са използва-
ни живи животни, месо и/или мляко, които
произхождат от географско място, което е по-
широко или е различно от географското място
на преработка на земеделския или хранителен
продукт, ако са спазени следните условия:
1. месото и млякото са добити, а живите
животни произхождат от ограничен район;
2. месото и млякото се добиват, а живите
животни се отглеждат при специфични условия;
3. определени са мерки за контрол за спазва-
не изискванията по т. 1 и 2.
Чл. 5. Досие за вписване на географско ука-
зание на земеделски или хранителен продукт се
подава за наименование на район или опреде-
лена местност, използвано за означаване на
земеделски или хранителен продукт, за който:
1. поне един от етапите на производство се
осъществява в посоченото географско място, и
2. притежава добро име, качество, извест-
ност или друга характеристика, които се дъл-
жат на този географски произход.
Чл. 6. Досие за вписване на наименование
за произход или на географско указание на зе-
меделски или хранителен продукт по изклю-
чение може да се подаде и за наименование на
страната.
Г л а в а  т р е т а
РЕД ЗА ПОДАВАНЕ НА ДОСИЕТАТА
Чл. 7. (1) Групата от производители подава
в Министерство на земеделието и горите (МЗГ)
заявление-спецификация по образец съгласно
приложение № 4. Заявлението-спецификация
съдържа:
1. данни за заявителя;
2. искане за вписване в Европейския регис-
тър на защитените географски означения на
земеделски и хранителни продукти—наимено-
вание за произход или географско указание;
3. наименованието на земеделския или хра-
нителен продукт;
4. описание на земеделския или хранителен
продукт, включително суровините и основните
му физични, химични, микробиологични и/или
органолептични характеристики;